
ELŐTERJESZTÉS



Óbarok Község Önkormányzat Képviselő-testületének
2026. július 21. napjára összehívott 
rendkívüli, nyílt ülésére







Előterjesztés címe és tárgya: 

Óbarok 9127. helyrajzi számú ingatlan adás-vétele vonatkozásában az Önkormányzatot illető elővásárlási jog gyakorlásáról
	

A tárgykört rendező jogszabály:
· a Magyarország helyi önkormányzatairól szóló 2011. évi CLXXXIX. törvény
· Polgári Törvénykönyvről szóló 2013. évi V. törvény
· Óbarok Község Önkormányzat Képviselő-testületének a helyi építési szabályzatról szóló 11/2022. (IX. 23.) önkormányzati rendelet






Előterjesztő:			Mészáros Kartal polgármester
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető

Tisztelt Képviselő-testület!

Bodnár Barnabás és Bodnárné Ruha Diána 2026. június 17. napján ingatlan adásvételi szerződést kötöttek Varga Ferenc, Varga Sándor, Szabó Mária és Tóth Ildikó eladókkal az Óbarok, belterület 9127. helyrajzi szám alatt nyilvántartott, természetben 2063 Óbarok, Iskola u. 5. számmal jelzett, 484 m2 alapterületű „lakóház, udvar, gazdasági épület” megnevezésű ingatlanra vonatkozóan.

Patóné dr. Keller Terézia ügyvéd kérte az önkormányzatot, hogy nyilatkozzon, hogy az ingatlan adásvételi szerződésben foglalt azonos feltételek mellett (melyet az előterjesztéshez csatoltam) elővásárlási jogával kíván-e élni az önkormányzat vagy sem, amennyiben nem, úgy hozzájáruló nyilatkozatot kér.

Az ingatlanon az önkormányzat jogosult javára elővásárlási jog van bejegyezve Óbarok Község Önkormányzat Képviselő-testületének a helyi építési szabályzatról szóló 11/2022. (IX. 23.) önkormányzati rendelet 29. §-a alapján. 
Kérem, szíveskedjék a Tisztelt Képviselő-testület az előterjesztést megtárgyalni és a határozati javaslatot elfogadni.

Óbarok, 2026. július 2.

Tisztelettel:
   Mészáros Kartal
     polgármester

Határozati javaslat:
1) 
Óbarok Község Önkormányzat Képviselő-testületének
/2026. (VII.  21.) határozata

Óbarok 9127. helyrajzi számú ingatlan adás-vétele vonatkozásában az Önkormányzatot illető elővásárlási jog gyakorlásáról

Óbarok Község Önkormányzat Képviselő-testülete úgy határoz, hogy a nyilatkozattételre nyitva álló határidőn belül az Óbarok 9127. helyrajzi számú ingatlan tulajdoni illetősége vonatkozásában elővásárlási jogával élni kíván, valamint elfogadja és vállalja a Bicskén, 2026. június 17. napján Varga Ferenc, Varga Sándor, Szabó Mária és Tóth Ildikó, mint eladók és Bodnár Barnabás és Bodnárné Ruha Diána, mint vevők között létrejött – adás-vételi szerződésben megjelölt 5.000.000,-Ft, azaz ötmillió forint összegű vételár megfizetését vevők részére, mivel vevők az előadókat kifizették.

Óbarok Község Önkormányzat Képviselő-testülete felhatalmazza a Polgármestert, hogy Óbarok Község Önkormányzat nevében és képviseletében eljárjon annak érdekében, hogy az Ingatlan 1/1 tulajdoni illetősége vonatkozásában Óbarok Község Önkormányzat tulajdonjoga bejegyzésre kerüljön.

Határidő: 	azonnal 
Felelős: 	polgármester




2) 
Óbarok Község Önkormányzat Képviselő-testületének
/2026. (VII.  21.) határozata

Óbarok 9127. helyrajzi számú ingatlan adás-vétele vonatkozásában az Önkormányzatot illető elővásárlási jog gyakorlásáról

Óbarok Község Önkormányzat Képviselő-testülete úgy határoz, hogy az 9127. helyrajzi számú ingatlan adás-vétele vonatkozásában a Bicskén, 2026. június 17. napján kelt, ingatlan adásvételi szerződésben foglalt azonos feltételek mellett elővásárlási jogával nem kíván élni.

Feltétlen és visszavonhatatlan hozzájárulását adja ahhoz, hogy Bodnár Barnabás és Bodnárné Ruha Diána 2063 Óbarok, Iskola u. 1/A. szám alatti lakosok, mint vevők kerüljön az Óbarok 9127. helyrajzi számú ingatlanra tulajdonosokként bejegyzésre az ingatlan-nyilvántartásba.

Határidő: 	azonnal 
Felelős: 	polgármester

